กสทช.สั่งระงับคลื่น“สปริงเรดิโอ” หลังถูกร้องเรียนเนื้อหารายการ
กสทช.สั่งระงับคลื่น“สปริงเรดิโอ” หลังถูกร้องเรียนเนื้อหารายการ
29 เม.ย. 2560

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า สำนักงาน กสทช.สั่งระงับการออกอากาศชั่วคราวสถานีวิทยุ 1 ปณ FM 98.5 MHz ตั้งแต่เวลา 00.01 น.ของวันที่ 13 เม.ย.60 จนถึงวันที่ 17 เม.ย.60 เวลา 24.00 น.เนื่องจากได้รับการร้องเรียนเกี่ยวกับเนื้อหารายการที่ออกอากาศไม่เหมาะสม ซึ่งอาจกระทบต่อความมั่นคงและความสงบเรียบร้อย โดยในขณะที่มีการตรวจสอบจึงมีคำสั่งให้ระงับการออกอากาศชั่วคราวไปก่อน
ทั้งนี้ สำนักงาน กสทช.ได้มีคำสั่งให้ผู้แบ่งเวลาดำเนินรายการเข้ามาพบ เพื่อชี้แจงกรณีดังกล่าวในวันที่ 17 เม.ย.60 เวลา 10.00 น.